
     Bucureşti, 11 aprilie 2018
     PL-x 812/2015/2018
Către,

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei Guvernului nr.13/2015 privind utilizarea unor date din registrele cu numele pasagerilor în cadrul cooperării transfrontaliere pentru prevenirea şi combaterea actelor de terorism, a infracţiunilor conexe acestora şi a infracţiunilor contra securităţii naţionale, precum şi pentru prevenirea şi înlăturarea ameninţărilor la adresa securităţii naţionale, trimis Comisiei juridice, de disciplină şi imunităţi cu adresa nr. PL-x 812 din 16 noiembrie 2015, înregistrat cu nr.4c-11/1453 din 17 noiembrie 2015, Comisiei pentru apărare, ordine publică şi siguranţă naţională cu adresa nr. PL-x 812/2015, înregistrat cu nr.4c-12/347 din 17 noiembrie 2015 şi Comisiei pentru transporturi şi infrastructură cu adresa nr. PL-x 812/2015, înregistrat cu          nr.4c-26/208 din 16 noiembrie 2015.

În raport cu obiectul şi conţinutul său, proiectul de lege face parte din categoria legilor ordinare.
        PREŞEDINTE,                        PREŞEDINTE,
                  PREŞEDINTE,
    Eugen NICOLICEA
       Dorel-Gheorghe CĂPRAR
  Lucian Nicolae BODE       

RAPORT COMUN

asupra
proiectului de Lege pentru aprobarea Ordonanţei Guvernului nr.13/2015 privind utilizarea unor date din registrele cu numele pasagerilor în cadrul cooperării transfrontaliere pentru prevenirea şi combaterea actelor de terorism, a infracţiunilor conexe acestora şi a infracţiunilor contra securităţii naţionale, precum şi pentru prevenirea şi înlăturarea ameninţărilor la adresa securităţii naţionale

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi, Comisia pentru apărare, ordine publică şi siguranţă naţională şi Comisia pentru transporturi şi infrastructură, prin adresa nr. PL-x 812 din 16 noiembrie 2015 au fost sesizate cu dezbaterea în fond a proiectului de Lege pentru aprobarea Ordonanţei Guvernului nr.13/2015 privind utilizarea unor date din registrele cu numele pasagerilor în cadrul cooperării transfrontaliere pentru prevenirea şi combaterea actelor de terorism, a infracţiunilor conexe acestora şi a infracţiunilor contra securităţii naţionale, precum şi pentru prevenirea şi înlăturarea ameninţărilor la adresa securităţii naţionale, înregistrat la Comisia juridică, de disciplină şi imunităţi cu nr.4c-11/1453 din 17 noiembrie 2015, la Comisia pentru apărare, ordine publică şi siguranţă naţională cu  nr.4c-12/347 din 17 noiembrie 2017 şi la Comisia pentru transporturi şi infrastructură cu nr.4c-26/208 din 16 noiembrie 2015. 
Senatul, în calitate de primă Cameră sesizată, a adoptat proiectul de lege, în şedinţa din 10 noiembrie 2015.

Camera Deputaţilor este Cameră decizională, în conformitate cu dispoziţiile art.75 alin.(1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare aprobarea Ordonanţei Guvernului nr.13/2015 privind utilizarea unor date din registrele cu numele pasagerilor în cadrul cooperării transfrontaliere pentru prevenirea şi combaterea actelor de terorism, a infracţiunilor conexe acestora şi a infracţiunilor contra securităţii naţionale, precum şi pentru prevenirea şi înlăturarea ameninţărilor la adresa securităţii naţionale. Ordonanţa de urgenţă are ca obiect stabilirea regulilor privind transmiterea către autorităţile române şi utilizarea de către acestea a unor date din registrele cu numele pasagerilor aeronavelor în cadrul cooperării transfrontaliere pentru prevenirea şi combaterea actelor de terorism, a infracţiunilor conexe acestora şi a infracţiunilor contra securităţii naţionale, precum şi pentru prevenirea şi înlăturarea ameninţărilor la adresa securităţii naţionale.
Consiliul Legislativ a avizat favorabil proiectul de lege, cu observaţii şi propuneri, conform adresei cu nr.739 din 9 iulie 2015.

Comisia pentru tehnologia informaţiei şi comunicaţiilor a avizat favorabil (cu un amendament) iniţiativa legislativă, cu majoritate de voturi, conform adresei cu   nr.4c-16/207/2015 din 9 decembrie 2015.
Comisia pentru drepturile omului, culte şi problemele minorităţilor naţionale, în şedinţa din ziua de 24 noiembrie 2015 a avizat negativ proiectul de lege, cu majoritate de voturi, conform adresei cu nr.4c-5/835 din 2 decembrie 2015.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor trei comisii sesizate în fond au examinat proiectul de lege în şedinţe separate.

Membrii Comisiei pentru apărare, ordine publică şi siguranţă naţională au dezbătut iniţiativa legislativă în şedinţa din ziua de 13 ianuarie 2015. 
La lucrări au fost prezenţi majoritatea membrilor Comisiei.
În urma dezbaterilor şi a opiniilor exprimate, membrii Comisiei pentru apărare, ordine publică şi siguranţă naţională au hotărât, cu unanimitate de voturi, să aprobe un raport preliminar de adoptare a proiectului de Lege, în forma adoptată de Senat.

Membrii Comisiei pentru transporturi şi infrastructură au examinat proiectul de lege şi documentele conexe în şedinţa din 8 septembrie 2015.

În urma dezbaterilor, membrii Comisiei pentru transporturi şi infrastructură au hotărât cu unanimitate de voturi, să aprobe un raport comun de adoptare a proiectului de lege în forma adoptată de Senat.

          În conformitate cu prevederile art. 61 şi art.63 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au dezbătut proiectul de lege în şedinţa din ziua de 11 aprilie 2018.

Membrii Comisiei juridice, de disciplină şi imunităţi au fost prezenţi la dezbateri conform listei de prezenţă.
La lucrările comisiei a participat, în calitate de invitat din partea Ministerului Afacerilor Interne, doamna Vicoleanu Carmen – consilier juridic în cadrul Inspectoratului General al Poliţiei de Frontieră.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să îşi însuşească rapoartele preliminare ale Comisiei pentru apărare, ordine publică şi siguranţă naţională şi Comisiei pentru transporturi şi infrastructură şi să propună plenului Camerei Deputaţilor un raport comun de adoptare a proiectului de lege în forma adoptată de Senat.

Membrii celor trei comisii sesizate în fond au hotărât, în conformitate cu prevederile art. 61 şi art. 63 din Regulamentul Camerei Deputaţilor, republicat, să propună plenului Camerei Deputaţilor un raport comun de adoptare a proiectului de Lege pentru aprobarea Ordonanţei Guvernului nr.13/2015 privind utilizarea unor date din registrele cu numele pasagerilor în cadrul cooperării transfrontaliere pentru prevenirea şi combaterea actelor de terorism, a infracţiunilor conexe acestora şi a infracţiunilor contra securităţii naţionale, precum şi pentru prevenirea şi înlăturarea ameninţărilor la adresa securităţii naţionale în forma adoptată de Senat.
          În raport cu obiectul şi conţinutul reglementării, iniţiativa legislativă face parte din categoria legilor ordinare.

        PREŞEDINTE,                        PREŞEDINTE,
                  PREŞEDINTE,

    Eugen NICOLICEA
        Dorel-Gheorghe CĂPRAR
  Lucian Nicolae BODE   
       SECRETAR,                                SECRETAR,                            SECRETAR,
Alina-Elena TĂNĂSESCU  
Alexandru Ioan ANDREI
       Marius BODEA
Consilier parlamentar,                          Consilier parlamentar,                       Consilier  parlamentar,

Rodica Penescu


    Daria Cotoc


    Monica Gabriela Tudor

